section_heading: Vojna karijera
paragraph_text: Kirchbach je čin pukovnika dostigao 1895. godine, general bojnikom je postao 1898. godine, dok je 1904. godine promaknut u čin general poručnika kada dobiva zapovjedništvo nad 32. pješačkom divizijom smještenom u Bautzenu. U studenom 1907. unaprijeđen je u generala topništva, te istodobno postaje zapovjednikom XIX. korpusa sa sjedištem u Leipzigu. Navedenu dužnost obavlja do studenog 1913. kada se umirovljuje.